CELEX: 32017R1223
Language: da
Date: 2017-07-05 00:00:00
Title: Kommissionens gennemførelsesforordning (EU) 2017/1223 af 5. juli 2017 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Tomme de Savoie (BGB))

7.7.2017   
            
            
               DA
            
            
               Den Europæiske Unions Tidende
            
            
               L 174/14
            
         KOMMISSIONENS GENNEMFØRELSESFORORDNING (EU) 2017/1223
   af 5. juli 2017
   om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Tomme de Savoie (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:
   
               (1)
            
            
               Kommissionen har i henhold til artikel 53, stk. 1, første afsnit, i forordning (EU) nr. 1151/2012 behandlet Frankrigs ansøgning om godkendelse af en ændring af varespecifikationen for den beskyttede geografiske betegnelse »Tomme de Savoie«, der er registreret i overensstemmelse med Kommissionens forordning (EF) nr. 1107/96 (2).
            
         
               (2)
            
            
               Ved skrivelse af 23. november 2015 meddelte de franske myndigheder Kommissionen, at der i henhold til artikel 15, stk. 4, i forordning (EU) nr. 1151/2012 var fastsat overgangsperioder frem til henholdsvis den 31. december 2017 og den 31. oktober 2025 for en række erhvervsdrivende, der er etableret i Frankrig, og som opfylder betingelserne i nævnte artikel i medfør af bekendtgørelse af 29. oktober 2015 om godkendelse af produktspecifikationen for den beskyttede geografiske betegnelse »Tomme de Savoie«, der blev offentliggjort den 7. november 2015 i den franske statstidende Journal officiel de la République française. Under den nationale indsigelsesprocedure gjorde én erhvervsdrivende indsigelse mod, at mindst 50 % af malkekøernes basisfoder skal udgøres af grønt grovfoder mindst 150 dage om året, og fire erhvervsdrivende gjorde indsigelse mod, at mindst 75 % af malkekøerne på en given bedrift skal være af racerne Abondance, Montbéliarde eller Tarentaise, idet i angav, at producenterne havde brug for tid til at tilpasse deres bedrifter. De erhvervsdrivende har desuden markedsført »Tomme de Savoie« i en sammenhængende periode på mindst fem år forud for indgivelsen af ansøgningen. For den overgangsperiode, der slutter den 31. december 2017 drejer det sig om GAEC Le Seysselan, Vallod, 74910 SEYSSEL, og for den overgangsperiode, der slutter den 31. oktober 2025, om EARL La Ferme de Combette, GAEC Les Airelles, EARL La Ferme des 3 Quartiers, og GAEC La Ferme de la Ville.
            
         
               (3)
            
            
               Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i henhold til artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende
                   (3).
            
         
               (4)
            
            
               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —
            
         VEDTAGET DENNE FORORDNING:
   Artikel 1
   Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Tomme de Savoie« (BGB), godkendes.
   Artikel 2
   Beskyttelsen i henhold til artikel 1 er omfattet af den overgangsperiode, som Frankrig har fastsat i medfør af bekendtgørelse af 29. oktober 2015 om den beskyttede oprindelsesbetegnelse »Tomme de Savoie«, der blev offentliggjort den 7. november 2015 i den franske statstidende Journal officiel de la République française, i henhold til artikel 15, stk. 4, i forordning (EU) nr. 1151/2012 for de erhvervsdrivende, der opfylder betingelserne i samme artikel.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. juli 2017.
      
         
            På Kommissionens vegne
         
         
            For formanden
         
         Phil HOGAN
         
            Medlem af Kommissionen
         
      
   
   
      (1)  EUT L 343 af 14.12.2012, s. 1.
   
      (2)  Kommissionens forordning (EF) nr. 1107/96 af 12. juni 1996 om registrering af geografiske betegnelser og oprindelsesbetegnelser efter proceduren i artikel 17 i Rådets forordning (EØF) nr. 2081/92 (EFT L 148 af 21.6.1996, s. 1).
   
      (3)  EUT C 58 af 23.2.2017, s. 30.